**Megjelent az „Otthonfelújítási Program Lakossági energiahatékonysági beruházások megvalósításához (ERFA)” c. (KEHOP Plusz-4.1.7-24) felhívás (vidék)**

A Széchenyi Terv Plusz keretében megjelent az „Otthonfelújítási Program Lakossági

energiahatékonysági beruházások megvalósításához (ERFA)” című (KEHOP Plusz-4.1.7-24 kódszámú)

felhívás.

**Milyen formában nyújt támogatást a Program? (**Részletes információk a Felhívás III/2. fejezetében)

Kamatmentes kölcsön és vissza nem térítendő kombinált támogatás igényelhető.

**Ki nyújthat be igénylést?** (Részletes információk a Felhívás II/1. fejezetében) Igénylő olyan természetesszemély lehet, aki • nagykorú, cselekvőképes, • magyar adóazonosító jellel rendelkezik, • magyar állampolgár vagy az Európai Gazdasági Térség valamely más tagállamának állampolgára, aki legalább egy éve magyarországi állandó lakóhellyel, vagy tartózkodási hellyel rendelkezik, • tulajdoni hányaddal vagy haszonélvezeti, özvegyi joggal rendelkezik a korszerűsítendő ingatlanban.

**Milyen tevékenységek támogathatóak?** (Részletes információk a Felhívás V/3. fejezetében) Azok az

épületenergetikai korszerűsítési tevékenységek támogathatók, melyek fajlagos költsége nem haladja meg a Felhívásban meghatározott maximális mértéket: • épület külső határoló elemeinek rendszerszintű (teljeskörű) hőszigetelése, födémszigetelés, • nyílászáró szerkezetnek minősülő épülethatároló szerkezetek cseréje, energiamegtakarítást eredményező korszerűsítése, • használati melegvíz (HMV) rendszerek korszerűsítése, • fűtéskorszerűsítés (levegő-víz hőszivattyú, szekunder fűtési kör, automatikus központi és helyi szabályozók). Valamint a fenti tevékenységekhez közvetlenül kapcsolódó helyreállítási, javítási költségek, melyek a maximum fajlagos költségbe beleértendőek/ benne foglaltatnak.

**Milyen energiahatékonysági korszerűsítési eredményt kell elérni a Projekt megvalósításával?** (Részletes információk a Felhívás II/2. fejezetében) Épületenként legalább 30%-os mértékű primerenergia-fogyasztás csökkenést szükséges elérni az energetikai korszerűsítés eredményeként a Projekt megvalósítását megelőző (kiinduló) állapothoz képest.

**Mikor és hol lehet benyújtani az igénylést?** (Részletes információk a Felhívás II/4. fejezetében) 2025. január 20-tól legkésőbb 2027. március 30- ig a Lakossági MFB Pont Plusz fiókokban személyesen lehet benyújtani.

**Mennyi finanszírozási összeget lehet igényelni? (**Részletes információk a Felhívás III/1. fejezetében) A kölcsön és vissza nem térítendő támogatás együttes összege 2.500.000 Ft – 6.000.000 Ft. A vissza nem térítendő támogatás aránya 50%.

**Hogyan kell a finanszírozási összeget visszafizetni?** (Részletes információk a Felhívás IV/1. fejezetében) A finanszírozási összeg eredményes és szabályos felhasználása esetén kizárólag a kölcsönrész visszafizetése szükséges havi részletekben, legfeljebb 12 év alatt. A kölcsönrész kamat- és jutalékmentes.

**Mennyi saját forrás szükséges?** (Részletes információk a Felhívás IV/3. fejezetében) Az energetikai

korszerűsítés (projekt) teljes elszámolható költségének minimum 1/7-e (a maximális 6.000.000 Ft-os

finanszírozási összeg igénylése esetén ez 1.000.000 Ft)

**Mennyi előleg igényelhető?** (Részletes információk a Felhívás IV/4. fejezetében) Kivitelezőnként (szállítónként) maximum 50% szállítói előleg igényelhető a kivitelező által kibocsátott előlegbekérő/díjbekérő alapján, legfeljebb a finanszírozási összeg 50%-a mértékéig A Finanszírozási összeg 50%-át meghaladó, legfeljebb 75%-os szállítói előleg igénybevételére kizárólag az a Végső Kedvezményezett jogosult, akinek kivitelezője (szállítója) szerepel az ÉMI NKft. által üzemeltetett ofp.emi.hu oldalán nyilvántartott Kivitelezői (szállítói) Regisztrációs Listán.

**Mennyi idő alatt kell a korszerűsítést (projektet) megvalósítani?** (Részletes információk a Felhívás V/2. fejezetében) A Projekt megvalósítását a kölcsönszerződés megkötést követő 24 hónapon belül kell befejezni. Ez a határidő indokolt esetben egy alkalommal további maximum 6 hónappal meghosszabbítható.

**Hol valósítható meg a projekt? (**Részletes információk a Felhívás V/1. fejezetében) Budapesten kívül,

Magyarország területén. A támogatásra rendelkezésre álló tervezett keretösszeg 66,82 milliárd forint.

**Pályázat elérhetősége: https://www.palyazat.gov.hu/programok/szechenyi-terv-plusz/kehop-plusz/kehop\_plusz-4.1.7-24/alapadatok**